CELEX: 62021TN0511
Language: hr
Date: 2021-08-18 00:00:00
Title: Predmet T-511/21: Tužba podnesena 18. kolovoza 2021. – TB/ENISA

29.11.2021   
            
            
               HR
            
            
               Službeni list Europske unije
            
            
               C 481/29
            
         
      Tužba podnesena 18. kolovoza 2021. – TB/ENISA
      (Predmet T-511/21)
      (2021/C 481/42)
      Jezik postupka: engleski
      
         Stranke
      
      
         Tužitelj: TB (zastupnici: L. Levi i N. Flandin, odvjetnici)
      
         Tuženik: Agencija Europske unije za kibersigurnost (ENISA)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi ENISA-inu odluku o produljenju tužiteljeva ugovora, u dijelu u kojem se njome tužitelja premješta na radno mjesto s neupravljačkim funkcijama, pri čemu je ta odluka formalizirana potpisanom verzijom dokumenta koji je ENISA poslala 13. listopada 2020. i predstavila kao izmjenu njegova ugovora te time što su takav dokument 26. listopada 2020. potpisali i tužitelj i ENISA;
               
            
                  —
               
               
                  prema potrebi, poništi tuženikovu odluku od 12. svibnja 2021. o odbijanju žalbe koju je protiv odluke o produljenju podnio tužitelj na temelju članka 90. stavka 2. Pravilnika o osoblju;
               
            
                  —
               
               
                  naloži naknadu imovinske i neimovinske štete koju je tužitelj pretrpio;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tvrdnji da je odluka o produljenju nezakonita jer se temelji na procesu reorganizacije koji je pokrenula ENISA i koji, kako se navodi, nije proveden u interesu službe – povreda članka 7. stavka 1. Pravilnika o osoblju, povreda načelâ transparentnosti i nediskriminacije te povreda članka 18. stavka 1. i članka 20. stavka 2. točke (a) Odluke upravnog odbora MB/2018/14.
                  
                              —
                           
                           
                              Proces reorganizacije sadržava nedostatak jasnoće i transparentnosti, povredu načela pravne sigurnosti, očitu pogrešku u ocjeni i povredu načela 6. Odluke MB/2020/5.
                           
                        
                              —
                           
                           
                              Proces reorganizacije sadržava nedostatak u obrazloženju.
                           
                        
                              —
                           
                           
                              Proces reorganizacije proveden je u suprotnosti s Prilogom I. Upravnoj obavijesti.
                           
                        
                              —
                           
                           
                              Proces reorganizacije proveden je u suprotnosti s načelima 7. i 8. Odluke MB/2020/5, načelom dobre uprave, člankom 41. Povelje o temeljnim pravima i uz povredu dužne pažnje.
                           
                        
            
                  2.
               
               
                  Drugi tužbeni razlog, koji se temelji na tvrdnji da je odluka o produljenju nezakonita jer tužiteljev ugovor nije bio produljen u transparentnom i poštenom postupku – povreda članka 1. Odluke izvršnog direktora 38/2017, točke 5.1 Standardnog operativnog postupka i povreda dužnosti dobre uprave.